Evrobarometer 71.3


				Raziskava obsega standardne kazalce Evrobarometra, kot na primer: 
				kako zadovoljni so anketiranci s svojim sedanjim življenjem, 
				ali so poskušali spodbuditi ljudi, ki so jim blizu, da delijo poglede o temah, o katerih imajo trdno mnenje, ali so z drugimi razpravljali o političnih zadevah, 
				kakšne cilje bi morala imeti njihova država in če menijo, da so potrebne družbene spremembe. Dodatna vprašanja so se osredotočala na anketirančevo znanje in mnenje 
				o Evropski uniji (EU), vključno s tem, kako dobro so obveščeni o EU, ali menijo, da je njihova država s članstvom v EU kaj pridobila ter kakšno je njihovo osebno zanimanje za zadeve EU. 
				Nadaljnja vprašanja so spraševala po vpletenosti EU v različna področja politik in o pomembnosti le-teh, 
				sledila pa so še vprašanja o evropski integraciji, ekonomski rasti ter o zaupanju v organizacije EU. 
				Vprašalnik sestavlja 6 velikih vsebinskih sklopov: (1) globalizacija, (2) osebne vrednote in prioritete, 
				(3) evropska identiteta, (4) prihodnost Evropske unije, (5) socialni problemi in blaginja ter (6) evropske volitve. 
				V prvem sklopu so respondenti bili vprašani po mnenju o globalizaciji in njenih vplivih na lokalno skupnost, podjetja in EU. 
				Pri drugem sklopu so bili vprašani o osebnih vrednotah in prioritetah, pri tretjem pa o njihovi nacionalni in evropski identiteti, 
				o tem, kaj so pomembne lastnosti in elementi njihovih identitet ter kaj jim le-te pomenijo. Pri četrtem tematskem sklopu so izrazili svoje napovedi za 
				leto 2030 v zvezi z ekonomijo, širitvijo, družbenimi normami in kulturo. V petem sklopu so bili vprašani o socialni blaginji in pokojninah ter o kakovosti nacionalnih načrtov in možnih prihodnjih spremembah v programih. 
				Prav tako so odgovarjali na vprašanja v zvezi z možnostmi zaposlitve v njihovi državi, vključujoč, ali menijo, da imajo visoko izobraženi ljudje težave z iskanjem služb. Šesti sklop se je osredotočal na volitve Evropskega parlamenta,
				respondenti pa so povedali, kaj so bili razlogi za njihovo udeležbo oziroma neudeležbo na volitvah. Prav tako so povedali, katera politična vprašanja so po njihovem mnenju pomembna, 
				izrazili so svoj odnos do volitev, svojo izpostavljenost v volilnih kampanjah in naklonjenost političnim strankam. Raziskava je zajemala še štiri manjša tematska področja: 
				(1) človekove pravice, (2) javne oblasti, (3) manjšine in imigranti ter (4) skrb za starejše. 
				Demografske sklop je zajemal vprašanja o starosti respondenta, spolu, nacionalnosti, rojstnem kraju (respondentovem in respondentovih staršev),
				zakonskem stanu, poklicu, starosti ob zaključku izobraževanja, politični samoopredelitvi levo-desno, statusu v družbi, sestavi gospodinjstva, 
				lastništvu stacionarnega ali mobilnega telefona ter drugih trajnih dobrinah, o finančni situaciji, uporabi interneta in kakovosti življenja, nanašajoč se na zdravje, regiji bivanja, tipu in velikosti naselja in jeziku anketiranja. 
			

Tags: BLAGINJA, EVROPSKA UNIJA, Evropski parlament, GLOBALIZACIJA , IDENTITETA, JAVNO MNENJE, SOCIALNA POLITIKA, SOCIALNA PRIKRAJŠANOST, SOCIALNA VARNOST, VOLITVE V EVROPSKI PARLAMENT, VREDNOTA, družbena blaginja, družbene spremembe, evropska identiteta, evropske volitve, globalizacija, gospodarska rast, imigranti, informiranost o EU, javne oblasti, kvaliteta življenja, manjšine, mnenje o Evropski uniji, mnenje o globalizaciji, možnosti za zaposlitev in kariero, nacionalna identiteta, osebne in družbene vrednote, pokojnina, politika, prihodnost EU, priseljenci, skrb za starejše, socialni problemi, volilna kampanja, volitve, zadovoljstvo z življenjem, zaposlovanje, zaupanje v evropske institucije, človekove pravice
Organization: UNIVERZA V LJUBLJANI, FAKULTETA ZA DRUŽBENE VEDE